På motorvej E45 omkring Hobro er 150 meter autoværn blevet ødelagt.

150 meter autoværn i midterrabatten på E45 mellem Hobro Syd og Hobro Vest-afkørslerne er onsdag formiddag blevet ødelagt. En lastbil havarerede klokken 10.21 da et dæk punkterede, og det gik altså ud over det fælles autoværn i midterrabatten. - Lastbilen kører mod nord, så autoværnet er trykket til venstre over i sydgående retning. Der er noget jord og dele fra lastbilen dernede, men det er umiddelbart ikke noget, der giver store trafikale problemer, siger vagtchef ved Nordjylland Politi Per Vagn Nielsen. Vejdirektoratet har en skiltevogn på stedet ligesom en reparatør er tilkaldt til stedet. - Det er så stor en skade, at den skal udbedres med det sammen, siger vagtchefen.